Äge
Äge on Rootsis Fotevikenis 1980. aastate alguses leitud viikingilaeva Fotevik I vraki järgi ehitatud koopia. Äge valmis koostöös MTÜ Austrvegr Seltsiga. Purjelaeva pikkus on 11,6 m ja laius 2,8 m; laeval on 12 aerukohta; purje pindala on 24 m² ja masti kõrgus 8 m. Viikingilaeva Äge ehitamist alustati 2011. aasta kevadel, emapuu sai püsti ja rihitud sama aasta augustis. Laeva veeskamine toimus 2012. aasta 7. juulil Paunküla veehoidlas Kiruvere muinaslaagri ajal.